પહેલાના સમયમાં લોકો પરિવાર સાથે એટલે કે, દાદા-દાદી, કાકા-કાકી, બા-બાપુજી, ભાઈ-બહેનો સૌ સાથે હળીમળીને દિવાળી મનાવતા. પરંતુ આજે તો મોટા ભાગે માતા-પિતા બીજે રહેતા હોય અને છોકરો-વહુ બીજે રહેતા હોય છે. બાળકો મોટાં થાય એટલે તેમને પોતાની મરજી પ્રમાણે જીવવું ગમતું હોય છે. તેમને દિવાળીમાં ઘરે રહીને મહેમાનોની આગતા-સ્વાગતા કરવા કરતા બહાર ફરવા જવું વધારે ગમતું હોય છે. આ બધામાં મરો ઘરડા મા-બાપનો અને દાદા-દાદીનો થતો હોય છે. તેમને માટે તો આજે પણ દિવાળી એટલે પરિવાર સાથે માણવામાં આવતો ઉત્સવ. દરેક મા-બાપ દિવાળી પોતાના સંતાનો અને પૌત્રો સાથે ઉજવવા ઈચ્છતા હોય છે. પરંતુ ઘરડા માતા-પિતાના સંતાનો તેમના પરિવાર સાથે ક્યાંક દૂર ફરવા જવાનું વધુ પસંદ હોય છે.